open-index/open-wikipedia-markdown huggingface dataset:
Johan Kristian Schiefloe

**Johan Kristian Schiefloe** (født 15. august 1789 i Sparbu i Nord-Trøndelag, død 11. mars 1853 samme sted) var en norsk lærer, gårdbruker og stortingsmann for Nordre Trondhjems amt (Nord-Trøndelag).

## Liv og virke
Han ble født på Øvre Sem ved Leksdalsvatnet i Mære sogn i Sparbu prestegjeld som sønn av gårdbruker Ole Pedersen Schiefloe og hustru Berthe Olsdatter Sem. Faren kom fra Nedre Skjevlo i Ogndal sogn og beholdt slektsnavnet. Han hadde tidligere vært bruker på Mokk i Ogndal, hvor han også var stiger i kobbergruvene. Han beholdt interessen for industriforetak etter at han overtok svigerfarens gård på Øvre Sem i 1872, og begynte med sagbruksdrift.

Johan Kristian Schiefloe giftet seg med Ane Paulsdatter Vådal, som døde få år senere, hvorpå han giftet seg på nytt med hennes yngre søster, Marta. Han hadde barn fra begge ekteskap. Han var omgangsskolelærer i Henning sogn 1809–1811 og i Mære sogn 1812–1819. I 1814 fikk han skjøte på halvparten av Øvre Sem, mens broren Peder hadde den andre halvparten. I 1816 brant begge gårdene. Johan Kristian reiste nye gårdsbygninger, mens det er uklart om Peder gjorde det samme, og i 1825 ble Johan Kristian eier av hele Øvre Sem. Etter Johan Kristians død ble gården overdratt til sønnen Ole Schiefloe.

Schiefloe var stortingsmann for Nordre Trondhjems amt 1824–1829 og 1833–1838. Schiefloe satt først i stortingskomiteene for jordbruk og fedrift, senere for gasjer, pensjoner, budsjett og skatter. Han forsøkte også å bli valgt i 1830, men valget av Johan Kristian og Peder Schiefloe som valgmenn for Sparbu prestegjeld ble kjent ugyldig, fordi Johan Kristian hadde ført protokollen, og han fikk ingen stemmer på valgmannstinget det året. Stortingets fullmaktskomité uttalte at avvisningen av brødrene Schiefloe på valgmannstinget var «aldeles ugrunnet», men forlangte ikke omvalg. 

Schiefloe var medlem av den første skolekommisjonen i Sparbu, som ble opprettet med allmueskoleloven av 1827. Etter innføringen av formannskapslovene av 1837 ble Schiefloe valgt inn i det første formannskapet for Sparbu, hvor han satt som Sparbus første ordfører 1838–1839. Schiefloe også forlikskommissær, kirkeverge og vaksinatør i mange år.

## Referanser


## Eksterne lenker
*
Agama (hinduisme)

**Āgama** (devanagari: आगम) kan oversettes med «en lære som dikterer troen». I hinduismen brukes navnet om en gruppe ikke-vediske sanskrit-tekster. Shaiva Agamas behandler dyrkelsen av guden Shiva som den ytterste virkelighet (Shaivisme). Vaishnava-Agamas (Pancharatra og Vaikhanasas Samhitas) behandler dyrkelsen av Vishnu som den høyeste gud (Vaishnavisme), mens Shakta-Agamas (Tantra) behandler foreningen mellom Shiva og den guddommelige mor i universet (Shaktisme). Hver enkelt av de tre typene tekster utvider sentrale teologiske og filologiske lærdommer innenfor sitt område.
Josh Klinghoffer

**Joshua Adam Klinghoffer** (født 1979) er en amerikansk multiinstrumentalist, best kjent som tidligere gitarist i det amerikanske funk-rock bandet Red Hot Chili Peppers. Han erstattet John Frusciante i 2009.

Klinghoffer har vært tilknyttet flere band gjennom årene som musiker. Sammen med Frusciante har han gitt ut flere album, og de dannet et kortvarig band ved navn Ataxia. Han har også turnert og gjort innspillinger sammen med blant annet Gnarls Barkley, PJ Harvey og Beck. I 2008 dannet Klinghoffer et nytt band ved navn Dot Hacker hvor han er låtskriver, sanger og gitarist. Dette var omtrent samtidig som John Frusiancte informerte resten av Red Hot Chili Peppers at han forlot gruppen. Klinghoffer som hadde vært en nær venn av bandet siden slutten av 90-tallet og blant annet turnert sammen med dem på slutten av deres Stadium Arcadium tour i 2007, ble spurt om å være deres nye gitarist og gikk inn i denne rollen i juli 2009. Han var med på utgivelsen av to studioalbum sammen med bandet, *[[I'm with You|I'm With You]]* fra 2011 og *The Getaway* fra 2016.

I 2012 ble han innlemmet i Rock and Roll Hall of Fame som medlem av Red Hot Chili Peppers, og ble med sine 32 år den yngste noensinne som ble innlemmet.

I november 2019 utga Klinghoffer et nytt soloprosjekt under navnet Pluralone. Bassist Flea fra Red Hot Chili Peppers spiller på flere av låtene. 15. desember kom nyheten at Klinghoffer sluttet som gitarist i Red Hot Chili Peppers, og at tidligere gitarist John Frusciante var tilbake i bandet for andre gang.

## Referanser


## Eksterne lenker
* 
* 
*
Codex Claromontanus

***Codex Claromontanus*** er et håndskrevet pergament-manuskript fra 500-tallet, og er en del av en gresk og latin bibel.

Det inneholder Det nye testamentet (bare deler av det). Det inneholder 533 bladene (24,5 x 19,5 cm). Teksten er skrevet i en kolonne per side, 21 linjer per side. 

Manuskriptet er oppbevart ved Bibliothèque nationale de France (grec 107) i Paris. 

## Se også
* Codex Bezae

## Referanser


## Bibliografi
*  
* F. C. Burkitt, ''On Codex Claromontanus (''h'')'', (JTS, London 1903), pp. 587–588.
* ''Fac-similés de manuscrits grecs, latins et français du 5e au 14e siècle, exposés dans la Galerie Mazarine'' (Paris 1900), Plates III, IV.

## Eksterne lenker
* 
* Codex Claromontanus D (06): at the Encyclopedia of Textual Criticism
Einar Staff

**Einar Arthur Staff** (født 5. november 1899 i Oslo, død 2. februar 1972) var en norsk kolonialgrossist og journalist. 
Staff hadde i tillegg til grossistvirksomheten flere verv innen det private næringsliv, og eide og drev bladet Idrætsliv sammen med P. Chr. Andersen og Trygve Gulbranssen. Han var en aktiv artikkelskribent og skrev særlig om vinteridrett. Einar Staff var også æresmedlem i Oslo Idrettslag, og ble 12. mars 1960 utnevnt av Kong Olav til ridder av 1. klasse av St. Olavs Orden for samfunnsnyttig virke.

## Referanser


## Kilder
* 
*
Eliseus Müller

**Eliseus Müller** (født 20. februar 1878 i Verdal, død 21. oktober 1966) var en norsk gårdbruker og politiker for Bondepartiet. Han var ordfører i Verdal 1929–1934 og stortingsrepresentant for Nord-Trøndelag 1932–1933 og 1934–1945.

Etter artium ved Trondhjems katedralskole gikk han vinterlandbruksskole. Müller overtok slektsgården Vist på Stiklestad i Verdal i 1902. Han var styreformann i Verdal Sparebank fra 1922 og medlem av Norges Banks representantskap fra 1945.

Etter å ha møtt fast på Stortinget for statsråd Ivar Kirkeby-Garstad 1932–1933, var Müller fast innvalgt stortingsrepresentant for Nord-Trøndelag 1934–1945, men Stortinget trådte ikke sammen i krigsårene. Müller var medlem av Stortingets sjøfarts- og fiskerikomité 1932–1933, deretter av Stortingets helsekomité.

Han var sønn av ordfører Martin Daniel Müller og Petra Rygh, sønnesønn av ordfører Eliseus Müller d.e. og dattersønn av stortingsmann Peder Strand Rygh; derved også søstersønn av Evald Rygh, Karl Ditlev Rygh og Oluf Rygh. Han utga i 1965 minneskriftet *Minner omkring familien Rygh på Haug i Verdal* om morens familie. Han var gift med sin tremenning Kristiane Wold, datter av lensmann John Wold og Didrikke Rygh i Åsen, og søster til ordfører John Wold. I den trønderske Müller-slekten var det også flere politisk interesserte; syndikalisten Ellisif Wessel (født Müller) var hans kusine, og stortingsmann Oluf Müller fra Kristiansund var hans firmenning.

## Referanser


## Eksterne lenker
* 
*
Trond Stamsø

**Trond Stamsø** (1896&ndash;1995) var en norsk kommandør fra Horten. I tillegg til en aktiv karriere innen marinen, arbeidet han også innen journalistikken, med oversettelsesarbeid og lignende.

## Referanser


## Kilder
*
Gedo

**Gedo** er en administrativ region (*gobolka*, tilsvarende norsk fylke) i Somalia. Regionen ble opprettet på 1980-tallet, og hovedstaden er Garbahaarreey. 

## Distrikter i Gedo

Regionen Gedo er inndelt i 7 distrikter:

#Baardheere 
#Buurdhuubo 
#Beled Haawo 
#Ceelwaaq 
#Doolow 
#Garbahaarreey 
#Luuq eller Lugh 

Regionens hovedstad er Garbahaarreey. To av de største elvene er Dawa og Juba. Dawa renner langs grensen mellom Etiopia og Gedo-regionen.
Lars-Erik Vaale

**Lars-Erik Vaale** (født 27. oktober 1975) er en norsk historiker, cand.philol., fra Kragerø. Hans hovedfelt er den andre verdenskrig og oppgjøret etter den. Han har blant annet arbeidet som historisk konsulent for NRK under deres arbeid med filmdokumentaren *Den lange reisen* (2006), om den norske krigshelten, major Svein Blindheim, og deltok også i dokumentaren som ekspert på andre verdenskrig. Han arbeidet også som redaktør på Pax Forlag sin utgivelse (2006) av Blindheims memoarer, også den med tittelen *Den lange reisen*.

For tiden er han medforfatter på en bok om Kragerøs historie som skal utgis i 2016. I denne boken skal han ta for seg årene mellom 1850 til 1950.

Vaale var ved lokalvalget i 2011 oppført på Høyres liste i Kragerø Kommune og ble valgt inn i kommunestyret,

## Bibliografi

* *Grunnlovens største prøve : Rettsoppgjøret etter 1945*, med Baard Hermann Borge, Oslo: Scandinavian Academic Press, 2018 ISBN 9788230401842 (E-bok fra NB)
* *Dommen til døden – Dødsstraffen i Norge 1945-50* &ndash; Pax Forlag, faglitteratur (2004) ISBN 8253026250 (E-bok fra NB)
* *Danske tilstander, norske tilstander – Forskjeller og likheter under tysk okkupasjon 1940-45* &ndash; Forlaget Press, faglitteratur (Redaktør og medforfatter) (2010) ISBN 978-87-02-09090-1

## Referanser


## Eksterne lenker
* Baard Herman Borge, Lars-Erik Vaale: ''Grunnlovens største prøve : Rettsoppgjøret etter 1945''
* «Grunnlovens største prøve: Rettsoppgjøret etter 1945 ved Baard Herman Borge og Lars-Erik Vaale», fra youtube
* Artikkelforfatter i Kragerø Bys Historie
Peder Strand Rygh

**Peder Strand Rygh** (født 7. august 1800 i Overhalla, død 15. april 1868 i Verdal) var en norsk lensmann, gårdbruker og politiker. Han var stortingsmann for Nordre Trondhjems amt (Nord-Trøndelag) 1839–1847, 1851–1858 og 1862–1867.
__NOTOC__
## Oppvekst, utdannelse og yrke
Han var sønn av gårdbruker Ole Gautsen Rygh og hustru Dorthe Skjelbred på gården Lilleøen i Overhalla. Faren kom fra gården Rygg i samme bygd, derav slektsnavnet. Det sies at Peder allerede som liten gutt leste mye i bøker som han bragte med seg når han gjetet buskapen. Tidlig i 1811 ble han satt bort til presten L. Jenssen på Grande i Overhalla, som underviste ham frem til han i 1812 fikk et nytt prestekall i Kautokeino. Rygh bodde hjemme frem til konfirmasjonen i 1815, da han ble visergutt og kontorist hos fogd Jens Severin Bærøe Hegge i Namdalen, med bolig på Veglo i Overhalla. Rygh fulgte med da Hegge ble fogd på Inderøy.

Rygh tok preliminæreksamen i 1824 og «norsk» juridisk eksamen med beste karakter i 1826, etter veiledning av Carl Arntzen. Deretter ble han fullmektig hos sin sambygding og venn Peder Klykken, som var sorenskriver på Inderøy og fra 1829 i sorenskriver Stjør- og Verdal. Som fullmektig var Rygh konstituert som både sorenskriver og fogd flere ganger. I 1832 giftet han seg med Klykkens «kloke og vakre stuepike», Marie Bentsen, datter av Carl Fredrik Bentsen (opprinnelig Jørgen Ditlev Kierulf fra Danmark), lensmann i Verdal. Samme år overtok Rygh lensmannsombudet etter svigerfaren. Rygh bodde på Stiklestad nordre i fire år før han kjøpte en del av gården Haug, kalt Slottet. Han kjøpte senere mer jord og la til Slottet, hvor han bodde frem til sin død.

## Politisk arbeid
Rygh var stortingsmann for Nordre Trondhjems amt i periodene 1839–1847, 1851–1858 og 1862–1867. Han ble også valgt i periodene mellom, men nektet å motta valget. Han tilsluttet seg bondeopposisjonen, det som skulle bli partiet Venstre, anført av slike som Ole Gabriel Ueland og Ole Christensen Walstad og senere Johan Sverdrup. Rygh var virksom i blant annet Lagtinget og Stortingets justiskomité. Han var i mange henseender en sparepolitiker, men velvillig overfor bevilgninger til skolevesen og vitenskap. Han var også interessert i utviklingen av det kommunale selvstyret. Han gikk imot sine partifeller og bidrog til å felle forslaget om juryordning i 1863.

Om tildeling av St. Olavs Orden i 1866 skriver August Christian Manthey i sine dagbøker at statsrådet var skeptisk til å tildele den til «stortingsbøndenes koryfeer», så Rygh fikk bare Georg Sibbern og Nicolai Wergelands stemmer. Rygh ble aldri tildelt ordenen.

## Etterslekt
Peder Strand Rygh og Marie Bentsen fikk seks barn, som alle ble holdt for å være store begavelser; sønnene Evald, Karl og Oluf, og døtrene Didrikke (Rikke), Petra og Gusta. Petra giftet seg med gårdbruker og ordfører Martin Daniel Müller i Verdal; Didrikke med lensmann John Johnsen Wold i Åsen; og Gusta var ugift. Mens Rygh hørte politisk til venstreopposisjonen, var sønnene høyremenn. Dattersønnene Eliseus Müller og John Wold var stortingsmenn og ordførere for Bondepartiet.

## Referanser


## Eksterne lenker
*
Einar Tørnquist

**Einar Tørnquist Johansen** (født 1982) er en norsk programleder, komiker, trommeslager, vokalist, låtskriver og skribent. Han er også utdannet vernepleier.

Einar Tørnquist ble først kjent som kapellmester i Bård Tufte Johansen og Harald Eias talkshow og humorprogram *[[Storbynatt]]* på NRK i 2010 hvor han ledet husbandet *Svidd Gummi* og deltok i diverse humorinnslag. I 2013 utga bandet *Captein Walker* ut albumet "*Way Back Home*" hvor Tørnquist hovedsakelig var trommeslager. 

I 2011 dukket Tørnquist også jevnlig opp på radioprogrammet *DangDang* på svensk P4. Sommeren 2012 hadde han spalten «Musikkmanesjen» på *[[Martin Beyer-Olsen]] Live* på NRK P3.

Fra 2012 til 2014 ledet han *[[Tørnquist Show]]* som gikk fem sesonger på VGTV. For programmet ble han kåret til årets gjennombrudd under Komiprisen 2013 og ble i tillegg nominert til Gullruten 2013 i kategoriene årets programleder og publikumsprisen. Han var også gjesteprogramleder i en episode av *[[Torsdag kveld fra Nydalen]]* i 2013  og har flere ganger vikariert i *[[Radioresepsjonen]]* på NRK P3. 

I 2020 tok han over som programleder i TVNorge-serien *[[Brille (TV-program)|Brille]]* etter Harald Eia. For serien ble han nominert til Gullruten 2020 og Gullruten 2021 i klassen beste programleder - underholdning. 

Høsten 2022 var Tørnquist programleder i *[[Verdens beste venner (NRK)|Verdens beste venner]]* på NRK fjernsyn sammen med Live Nelvik.

### Podcast
I 2014 lagde Tørnquist sammen med Tore Sagen podkasten *Tore og Einars podkast om Norge i anledning grunnlovsjubileet 1814-2014* på NRK P3. Sammen med Morten Ramm medvirket han i TV 2-serien *[[Ramm og Tørnquist redder Norge]]* (2016-2018) hvor de to reiste rundt til forskjellige steder i Norge for å hjelpe små forretninger i kampen mot kjøpesentre og store kjeder. Serien vant Gullruten 2018 for beste reality.

I 2018 startet han podkasten ** sammen med Jan Thomas. En TV-versjon av serien hadde premiere på TVNorge i 2019. Podkastversjonen vant prisen i kategorien årets influencer underholdning under VIXEN Awards 2019 mens Tørnquist ble nominert til Humorprisen 2018 i klassen årets morsomste på nett.

Han har siden 2019 laget podkasten *[[198 land med Einar Tørnquist]]*, der kjente personer blir invitert for å snakke om et land de har en tilknytning til.

## Bibliografi
* 
* 
* 
*
*

## Referanser


## Eksterne lenker
*
Nils Dahl

**Nils Dahl** (1882&ndash;1966) var en norsk mellomdistanseløper, som spesialiserte seg på 1500 meter. Han representerte Kristiania Idrætsforening.  

På 1500-meteren under Sommer-OL 1908, kom Dahl på sjuendeplass i sitt første semifinalheat og kom ikke til finalen. Under Sommer-OL 1912 deltok han i det individuelle terrenløpet, men fullførte ikke. Dermed deltok han ikke i terrengløp for lag. Han ble norgesmester på 1500 meter i årene 1906-1909 og på 5000 meter i 1908.

Han har også fått æren, sammen med Trygve Gulbranssen, for å ført orienteringsporten til Norge, ved å ha vært med på å arrangere det første orienteringsløpet på Hurumlandet i 1925. Dahl og Gulbranssen hadde på forhånd reist til Stockholm, som representanter for Norges Friidrettsforbund (NFIF), for å hente inn nødvendige opplysninger. Dahl var president i NFIF fra 1929 til 1932.

## Medaljer i norske mesterskap

## Referanser




## Kilder
* 
* 

* 
* 

## Eksterne lenker
*
Elin Danielsen

** Elin Danielsen** (født 26. juni 1974) er en norsk sceneinstruktør, skuespiller, teaterpedagog, skribent og anmelder.

Danielsen har en mastergrad i filmregi fra Goldsmiths College, University of London (2000–2001), dramaturgi og teaterpedagogikk fra Høyskolen i Oslo (1997–1998) og teatervitenskap og språk fra Universitetet i Bergen (1993–1997). Siden 2004 har hun bodd i Tromsø der hun i tillegg til eget kunstnerisk virke er ansatt som rådgiver for HATS kompetansesenter for revy, teater og andre sceniske uttrykk i Nord-Norge. 

Danielsen produserer egne forestillinger gjennom Elin Danielsen Produksjoner. Hun er medlem i Danse og Teatersentrum og RadArt, nettverk for fri scenekunst i Tromsø. I perioden 2010-2012 var hun valgt inn som representant i RadArts programråd, som programmerer nasjonal og internasjonal fri scenekunst til Tromsø.

## Produksjoner
* 2004: *Kvinner vil, kvinner kan* (konsept/utøver), Alstahaug kunstforening
* 2007: *Hangen til...* (idé/konsept/utøver), av Elin Danielsen Produksjoner, Kulturhuset i Tromsø 
* 2008: Nypremiere av *Hangen til...* (idé/konsept/utøver), Kulturhuset i Tromsø under Ordkalotten Litteraturfestival 
* 2010: *Olsens Ballettinstitutt*, (idé/konsept/utøver), av Elin Danielsen Produksjoner, premiere under Ordkalotten Litteraturfestival 
* 2010: *Snarvisitt på Heracleum* (utøver) av Kristina Junttila performance  
* 2013: *HomeMade* (utøver) av Haugen Produksjoner

## Referanser


## Eksterne lenker
* Nettpresentasjon
Jordskjelv i 2010

**Jordskjelv i 2010** resulterte i nesten 250&nbsp;000 omkomne.

Verst var jordskjelvet i Haiti 2010 som medførte 230&nbsp;000 dødsfall. Jordskjelvet i Chile 2010, med styrke 8.8, var det 5. kraftigste siden 1900. Tsunamien som etterfulgte Chile-jordskjelvet utløste katastrofevarsel rundt hele Stillehavet, som også kalles ildringen i Stillehavet.
Globusgården

**Globusgården** er et næringsbygg i modernistisk stil som ligger i bydelen Strømsø i Drammen. Bygningen er karakteristisk på grunn av sin runde form. Den er ikke sirkelrund, men elliptisk, og består av tre etasjer som hver har en grunnflate på 2064 kvadratmeter. Globusgården er tegnet av arkitektene Arne Grenager og Ragnar Anker Nilsen.

Etter at det tidligere bygget som huset Skoger Sparebank brant ned i 1958 ble det søkt om byggetillatelse for oppføring av Globusgården. Byplansjef Per Pihl ønsket et rundt bygg som skulle forene de to torgene i byen. Søknaden ble innvilget i desember 1960, og de endelige byggetegningene ble godkjent i mars 1963. Arkitektene var inspirert av varehuset *Tortenschachtel* (Ty. = Kakeboksen) i den tyske byen Ludwigshafen. Varehuset ble revet i 2020 til fordel for et kontorbygg på 19 etasjer. I utgangspunktet var ikke bygget tegnet som en sirkel, men som en «halvsirkel» mot Tordenskioldsgate og Konnerudgata. Halvsirkelen ble oppført i 1962, og i april 1968 sto det runde (elliptiske) bygget ferdig. Byggekostnadene for oppføringen beløp seg, ifølge Drammen kommunes arkiv, til 1,6 millioner kroner. Globusgården fikk navnet sitt etter Kafé Globus, som ble etablert av IOGT på Strømsø torg i 1946. Da Globusgården var ferdig, flyttet kafeen inn der.

I 2007 skapte investor Ola Mæle debatt da han fremmet et ønske om å rive Globusgården og erstatte den med en 30 etasjer høy skyskraper. Forslaget ble senere forkastet fordi bygningen ville bryte med resten av bybildet i Drammen.

Mellom 2009 og 2012 ble Strømsø torg ombygd og utbedret. Mellom jernbanestasjonen og Globusgården ble det anlagt et åpent torg for fotgjengere samt kollektivtransport. Meningen med prosjektet, som hadde en budsjettramme på 96 millioner kroner, var å fornye området og stimulere til miljøforbedringer og sentrumsvekst i området som tidligere var dominert av gjennomgangstrafikk.

## Referanser


## Eksterne lenker
* Digitalt fortalt: «Skal vi frede UFOen?» (skrevet av Dag Erlend Lohne Mohn, Buskerud fylkesbibliotek) (besøkt 16. februar 2012)
* Billedspillet Nilsen og Grenanger  (laget av Åsmund Thorkilsen og Ida Klingvall, Drammens Museum 2011) (besøkt 29. november 2013)
Jordskjelvet utenfor Japan 2010

**Jordskjelvet utenfor Japan** den 21. desember 2010 ved Boninøyene hadde styrke 7,4. Skjelvet skjedde 0220 lokal tid (1720 UTC), ca 155 kilometer øst for Boninøyene, på en dybde på rundt 15 kilometer. Etter skjelvet utstedte det japanske meteorologisk institutt tsunamivarsel om en mulig bølge på opptil 1 meter.

## Referanser
Elisabet Gustafson

**Karin Elisabet Gustafson** (født Johansson, 1964) er en svensk curlingspiller fra Umeå.

Etter sjetteplassen i OL 2002, der hun var skip, besluttet Elisabet Gustafson å legge opp som curlingspiller. Hennes lagkamerater var Katarina Nyberg, Louise Marmont, Elisabeth Persson. Coach var Jan Strandlund.

Hun er den kvinnelige curleren som har flest VM-gull, med fire titler. Hun har også flere EM-medaljer. Etter den aktive karrieren har hun blant annet vært aktiv som ekpertkommentator på TV.

Elisabet Gustafson er gift med skøyteløperen Tomas Gustafson.

Elisabeth Gustafson arbeider som kirurg og kombinerte tidligere det med curlingkarrieren.

## Referanser


## Eksterne lenker
* 
* World Curling database for Elisabet Gustafson
Martin Daniel Müller

**Martin Daniel Müller** (født 11. februar 1835 i Verdal, død 13. april 1906 samme sted) var en norsk proprietær og politiker (H). Han var Verdals ordfører fra 1872 til 1875 og stilte som stortingskandidat for Høyre.

Han var sønn av rittmester og proprietær Eliseus Müller d.e. (1796–1891); Verdals første ordfører. Martin giftet seg i 1874 med Petra Rygh; hun var datter av lensmann og stortingsmann Peder Strand Rygh og hustru Marie Bentsen og søster av Evald, Karl Ditlev og Oluf Rygh, og arbeidet ved folkebiblioteket før hun giftet seg. Martin og Petra fikk seks barn; blant dem Eliseus Müller, som ble ordfører i Verdal og stortingsmann.

Han var gårdbruker på Vist i Stiklestad sogn i Verdal, og eide dessuten gården Midt-Rinnan samt offisersmessen og brakkene på Rinnleiret sammen med Annæus og Martin Røstad. Müller hadde i mange år leveransene til ekserserplassen.

Müller var direktør (styremedlem) i Verdal Sparebank 1877–1887 og 1893–1897.

## Referanser
Lick My Decals Off, Baby

***Lick My Decals Off, Baby*** er et album av Captain Beefheart & The Magic Band som ble utgitt i 1970 på Frank Zappa's label *Straight Records* og på *[[Reprise Records]]*. Don Van Vliet sa at albumtittelen var ment som en oppfordring til «å bli kvitt etiketter» og å verdsette ting etter innhold og ikke etter «etikettering». Albumet ble av kritikere og lyttere ansett som et av Captain Beefhearts beste album.

## Komposisjon
Musikerne på albumet var Don Van Vliet, sang, munnspill og treblåseinstrument, Bill Harkleroad, gitar, Mark Boston, bassgitar, Art Tripp, marimba, trommer og slagverk og John French, trommer. Van Vliet kastet bokstavelig ut John French av bandet, da han dyttet French ned en trapp kort etter at *[[Trout Mask Replica]]* var ferdig innspilt, og gitaristen Bill Harkleroad overtok for French. French ble med i bandet igjen rett før innspillingen begynte.

De fleste stykkene på albumet begynner som pianoimprovisasjoner av Van Vliet. Han tok opp lange improvisasjoner med en kassettopptaker. Gitaristen Zoot Horn Rollo (Bill Harkleroad) hørte igjennom opptakene og lette ut de delene som etter hans mening var de beste og satte dem sammen til komposisjoner. De musikalske linjene på dette albumet ble stort sett lenger og mer komplisert enn på det forrige albumet *Trout Mask Replica*, som mer ga inntrykk av en samling av korte fragmenter.

Albumets albumnotater inneholder to dikt, eller tekster til sanger, som ikke finnes på albumet. Det ene heter «You Should Know by the Kindness of uh Dog the Way uh Human Should Be» og det andre er uten tittel.

Som mange andre utgivelser på Zappas platemerker *Bizarre* og *Straight* har albumet vært utsolgt siden begynnelsen av 1990-årene. I 1989 ble en CD-versjon utgitt av *Enigma Retro*, i USA av *[[Capitol Records|Capitol]]*.

## Sporliste
Alle stykkene er av Don Van Vliet. 

**Side 1:**
#«Lick My Decals Off, Baby» – 2:38
#«Doctor Dark» – 2:46
#«I Love You, You Big Dummy» – 2:54
#«Peon» – 2:24
#«Bellerin' Plain» – 3:35
#«Woe-is-uh-Me-Bop» – 2:06
#«Japan in a Dishpan» – 3:00
**Side 2:**
#«I Wanna Find a Woman That'll Hold My Big Toe Till I Have to Go» – 1:53
#«Petrified Forest» – 1:40
#«One Red Rose That I Mean» – 1:52
#«The Buggy Boogie Woogie» – 2:19
#«The Smithsonian Institute Blues (or the Big Dig)» – 2:11
#«Space-Age Couple» – 2:32
#«The Clouds Are Full of Wine (not Whiskey or Rye)» – 2:50
#«Flash Gordon's Ape» – 4:15

## Personell
**The Magic Band**
*Don van Vliet (*[[Captain Beefheart]]*): vokalist, tenorsaksofon, sopransaksofon, munnspill, bassklarinett
*Bill Harkleroad (*Zoot Horn Rollo*): elektrisk gitar
*Mark Boston (*Rockette Morton*): bassgitar
*John French (*Drumbo*): trommer
*Art Tripp (*Ed Marimba*): marimba, trommer, perkusjon

John French deltok ikke på den følgende turnéen.

**Produksjon**
*Grant Gibb – "personal management"
*Peacock Ink – albumkonsept
*Don Van Vliet – kunst på baksiden av albumets cover
*Ed Thrasher – foto, art direction

## Kilder
*Colin David Webb: *The Man And His Music*, Kawabata Press, Cornwall, Storbritannia (1990)

## Eksterne lenker
* 
*  
*  Anmeldelse hos allmusic
Ogasawara

**Ogasawara** eller **Boninøyene** ( - *Ogasawara Guntō*) er en øygruppe utenfor Japan i det nordvestlige Stillehavet. Øygruppa tilhører Japan, og består av over 30 øyer om lag 1000 kilometer rett sør for Tokyo. Til sammen utgjør øyene 73 kvadratkilometer og har en befolkning på 2440. Chichi-jima er den største øya i øygruppa, og flesteparten av innbyggerne bor her.

Øygruppa administreres av Ogasawara subprefektur, som er underlagt Tokyo by. Vulkanøyene og noen fjerne enkeltøyer administreres også herfra, selv om disse rent geografisk ikke regnes med blant Ogasawaraøyene.

I desember 2010 var et jordskjelv med styrke 7,4 ved øyene.  
I 2011 ble øygruppa inkludert i UNESCOs liste over verdens naturarvsteder på grunn av det unike dyre- og plantelivet som finnes her.

## Øyene
Ogasawara består av tre øygrupper, listet her med de større øyene i hver gruppe:
### Muko-jima-gruppen

:* Muko-jima (聟島 - «brudgomøya») 
:* Yome-jima (嫁島 - «brudeøya») 
:* Nakōdo-jima eller Nakadachi-jima (媒島 - «parspleiserøya») 
:* Kita-no-jima (北ノ島 eller 北島 - «nordøya») 
:* Mae-jima (前島 - «førøya») 
### Chichi-jima-gruppen

:* Chichi-jima (父島 - «farsøya») 
:* Ani-jima (兄島 - «storebrorøya») 
:* Otōto-jima (弟島 - «lillebrorøya») 
:* Mago-jima (孫島 - «barnebarnøya») 
:* Higashi-jima (東島 - «østøya») 
:* Nishi-jima (西島 - «vestøya») 
:* Minami-jima (南島 - «sørøya») 
### Haha-jima-gruppen

:* Haha-jima (母島 - «morsøya») 
:* Mukō-jima (向島 - «der borte-øya») 
:* Hira-jima eller Taira-jima (平島 - «flatøya») 
:* Ane-jima (姉島 - «storesøsterøya») 
:* Imōto-jima (妹島 - «lillesøsterøya») 
:* Mei-jima (姪島 - «nieseøya») 

## Referanser


## Eksterne lenker
*
Tropisk husgekko

**Tropisk husgekko** er en gekko som er naturlig utbredt i Afrika sør for Sahara. Den har spredd seg med menneskelig hjelp til øyene i Guineabukta og Karibia, og til Florida, Kapp Verde, Madeira, Mexico, og den nordlige delen av Sør-Amerika.

## Eksterne lenker
* 

* FWC: Tropical House Gecko – ''Hemidactylus mabouia''
André Øvredal

**André Øvredal** (født 1973) er en norsk regissør. 

Han har tatt filmutdannelse (Bachelor of Arts) ved Brooks Institute of Photography i California fra 1996, der han regisserte thrilleren *[[Future Murder]]*. Han har siden 1998 regissert over 100 reklamefilmer før han regisserte langfilmen *[[Trolljegeren]]* i 2010, med et budsjett på nesten 20 millioner kroner. Øvredal var både regissør og manusforfatter på denne filmen.

## Filmografi
* *The last Voyage of the Demeter*, regi (2023)
* *Torden*, regi (2020)
* *[[Scary Stories to Tell in the Dark]]*, regi (2019)
* *The Autopsy of Jane Doe*, regi (2016)
* *Tunnelen*, regi (2016)
* *[[Trolljegeren]]*, regi (2010)
* *Bushmann*, co-regi (2004)
* *[[Ikingut]]*, regi av de norske stemmene (2001)
* *[[Future Murder]]*, regi (1996)

## Utmerkelser
* Top 10 *«Directors to Watch»*, bransjebladet Variety (2010)

## Referanser


## Eksterne lenker
*
EM på skøyter 2005

**EM på skøyter 2005** ble avholdt den 7., 8. og 9. januar 2005 i Thialf ishall i Heerenveen, Nederland.

Tittelforsvarer for damer fra året før på Heerenveen var Anni Friesinger og for herrer Mark Tuitert. 

Tyske Anni Friesinger og nederlandske Jochem Uytdehaage ble kåret til europamestere. Den 18-årige Sven Kramer og den 17-årige Håvard Bøkko debuterte i EM sammenheng.

## Herrer
### Distansemedaljer

### Sammenlagt
Tall bak tid er plassering. 

: * = med fall
: NC = ikke kvalifisert til 10 000 m
: NF = fullførte ikke
: NS = startet ikke
: DQ = diskvalifisert


## Damer
### Distansemedaljer

### Sammenlagt
Tall bak navn er antall deltagelser i mesterskapet. Tall bak tid er plassering. 

: * = med fall
: NC = ikke kvalifisert til 5 000 m
: NF = fullførte ikke
: NS = startet ikke
: DQ = diskvalifisert


## Eksterne lenker
: Resultater fra SkateResults.com
EM på skøyter 1999

**EM på skøyter 1999** ble avholdt den 8., 9. og 10. januar 1999 i Thialf ishall i Heerenveen, Nederland.

Tittelforsvarer for damer fra året før i Helsingfors var Claudia Pechstein og for herrer Rintje Ritsma.

Nederlenderne Tonny de Jong og Rintje Ritsma ble kåret til europamestere.

## Program

## Kvinner
### Medaljer
;Sammenlagtmedaljer

;Distansemedaljer

### Sammenlagt
Tall bak navn er antall deltagelser i mesterskapet. Tall bak tid er plassering.


: f = med fall
: NCxx = ikke kvalifisert til 5 000 m
: DNF = fullførte ikke
: DNS = startet ikke
: DSQ = diskvalifisert


## Menn
### Medaljer
;Sammenlagtmedaljer

;Distansemedaljer

### Sammenlagt
Tall bak tid er plassering. 


: f = med fall
: NCxx = ikke kvalifisert til 10 000 m
: DNF = fullførte ikke
: DNS = startet ikke
: DSQ = diskvalifisert


## Eksterne lenker
* 
* 
*  for EM på skøyter 1999 for kvinner.
*  for EM på skøyter 1999 for menn.
*  Resultater på www.ISU.html.infostradasports.com sine sider
Tom Cavanagh

**Thomas «Tom» Cavanagh** (født 26. oktober 1963 i Ottawa i Canada) er en canadisk skuespiller. 

## Liv og virke
### Bakgrunn
Cavanaghs foreldre var akademikere og forfattere. Han er av irsk herkomst og vokste opp i en stor katolsk familie. Cavanagh flyttet sammen med familien til en liten by i Ghana, Winneba, da han var sju år gammel. I tenårene flyttet familien videre til Lennoxville i Quebec, der han begynte på videregående skole. Han studerte i Frankrike og spilte basketball for baronene. 

Han studerte senere ved Champlain College i Lennoxville. Thomas er flytende tospråklig, ettersom  han snakker flytende både fransk og engelsk. Mens han gikk på Queen's University i Kingston i Ontario ble han interessert i teater og musikk, og han spilte ishockey og basketball. Han ble uteksaminert med grader innen engelsk og biologi. 

### Karriere
Han var hovedpersonen i NBC sitt TV-program Ed, det er denne rollen som han er mest anerkjent for. Cavanagh fikk en Golden Globe-nominasjon og en TV Guide Award for sitt arbeid med serien Ed, som gikk i fire sesonger siden fra starten i oktober 2000 og til den ble avsluttet i februar 2004. I 1995 hadde han en birolle i første sesong av *The Outer Limits,* i en episode med tittelen «Donor», hvor han spilte en vitenskapsmann. I 2002 spilte han i Showtime-filmen *Bang Bang You're Dead,* som vant en Peabody Award.

Cavanagh gjorde en gjesteopptreden i situasjonskomedien *[[Scrubs]]* i 2002 (episoden «My Big Brother»). Han ble leid inn til å spille Dan Dorian, broren til hovedpersonen JD (spilt av Zach Braff). Han fikk denne rollen på grunn av sin likhet med Braff. Han kom tilbake i en episode i 2003 («My Brother, Where are you?»), og senere i to episoder i 2004 («My Cake» og «My Common Enemy»), og senere igjen i en episode i april 2006 («My New Suit») og senest den 8. november 2007. Han tok rollen for en siste gang i Zack Braffs siste episode i den åttende sesongavslutningen («My Finale»). 

I 2005 spilte han en gjest i TV-showet *Jack & Bobby.* Han spilte hovedrollen i miniserien *The Capture of The Green River Killer,* der han fremstilte karakteren King County-sheriff David Reichert. Cavanaghs filmroller har hovedsakelig bestått av forskjellige biroller. I 2006 spilte han hovedrollen i *Breakfast with Scot,* en homofil tidligere hockey-spiller som blir en adoptiv-far til en ung gutt. Filmen hadde premiere i 2007. I 2007 spilte han i «Raw Feed» skrekkfilm-serien som spilles fra Warner Home Video.

Fra 2014 har han spilt Dr. Harrison Wells i superheltserien *[[The Flash (TV-serie)|The Flash]]*.

## Referanser


## Eksterne lenker
* 
* 
*
Jana Miartušová

**Jana Miartušová**  (født 9. september 1983 i Praha) best kjent som  **Nella**, er en pornoskuespiller og nakenmodell fra Tsjekkia.

Miartušová bruker forskjellige aliaser: Mirta, Nela, Claire, Jana, Jana M., Marla, Nelly, Jackie, Nelli Hunter. Hun er kjent for lesbiske og fisting-scener. Hun begynte i pornobransjen som 20-åring og har brukt mange forskjellige aliaser: Mirta, Nela, Claire, Jana, Jana M., Marla, Nelly, Jackie, Nelli Hunter. Hun har blant annet blitt fotografert av nordmannen Petter Hegre. I det virkelige liv er hun biseksuell.

## Filmer (utvalg)
* *ALS Scan 77*, ALS Scan, 2006	 	 
* *Art of Kissing 3*,	Viv Thomas,	2009	
* *Big Mouthfuls* 3, Bang Productions,2004	 	
* *Black Magic Nymphomania: Pure Magic Nella's Touch*,	Black Magic Media Group, 2007	 	 
* *Brigade du Vice*,	Colmax,	2007	 	 
* *Clit Club*,	21 Sextury,	2007	 	
* *Club Girls*, 	Viv Thomas,	2007	 	 
* *Dirty Lesbian Pleasures*,	Metro,	2006		
* *Forbidden Cherries*,	Playhouse,	2005	 	
* *Fuck V.I.P. LSD*,	Wicked Pictures,	2007		
* *Girl Girl Studio*,	Private,	2006		
* *Girl Girl Studio 2*	Private,	2007		
* *Girl Girl Studio 5: When Nella Met Rose*,	2008	 	
* *Girl on Girl*,	Viv Thomas,	2007	 	
* *Girl on Girl 2*,	Viv Thomas,	2007	 	
* *Girl on Girl 3*,	Viv Thomas,	2008	 	
* *Girls Hunting Girls*,	CinemaPlay,	2004	 	
* *Girls Hunting Girls 2*,	CinemaPlay,	2004	 	
* *Girls on Girls 3*,	New Sensations,	2005	 	
* *Girly Gang Bang 6*,	Doghouse Digital,	2006	 	
* *Hot Slots*,	Viv Thomas,	2006	 	
* *Hot Slots 2*	Viv Thomas,	2008	 	
* *Lady Lust 2*	Digital Sin,	2004		
* *Mad Sex Party: Cunt Bangers Ball and Toys in Babe Land*,	Eromaxx Films,	2007	 	
* *Office Girls*	Viv Thomas,	2005		
* *Office Girls 2*,	Viv Thomas,	2009	 	
* *Perfectionist*,	Woodman Entertainment,	2007
* *Perfectionist 2* 	Woodman Entertainment,	2008	 	
* *Petites lesbiennes de l'Est*,	Video Marc Dorcel,	2009	 	 
* *Relazioni Intime*,	Pink'O,	2007	 	
* *Sandy's Club 3*,	21 Sextury,	2007	 	
* *Sex City*,	Private,		2006	
* *Sex Secrets*,	21 Sextury,	2006	 	
* *Sexual Adventures of Little Red*,	Private,	2007	
* *Sirens*,	Viv Thomas,	2008	 	
* *Sorority Spy 3*	CinemaPlay,	2005	
* *Sweeter*, 21 Sextury,	2007	 	
* *Sybian Solos* 2,	Mile High Xtreme,	2007	 	
* *Tales of the Clit*,	Viv Thomas,	2007	 	
* *Total Babe*,	DVSX,	2003	
* *Touch Me*,	Digital Sin,	2007	 
* *Unfaithful*,	Viv Thomas,	2007	 
* *Unfaithful 2*	Viv Thomas,	2008	 	
* *Unfaithful 3*,	Viv Thomas,	2008	 
* *Unfaithful 4*,	Viv Thomas,	2009	 
* *Unfaithful 5*,	Viv Thomas,	2009	 

## Referanser


## Kilder
* Internet Adult Film Database - Nella

## Eksterne lenker
* 
* 
* 
* Fan-side
Hannie Termeulen

**Johanna «Hannie» Maria Termeulen** (1929–2001) var en nederlandsk svømmer som deltok i de olympiske leker 1948 i London og 1952 i Helsingfors.

Termeulen vant olympisk bronsemedalje i svømming under OL 1948 i London. Hun var med på det nederlandske stafettlaget som kom på tredjeplass på 4 x 100 meter fri for damer bak USA og Danmark. De andre på laget var Marie-Louise Linssen-Vaessen, Margot Marsman og Irma Heijting-Schuhmacher.
Fire år senere vant hun to olympiske sølvmedaljer i svømming under OL 1952 i Helsingfors. Hun kom på andreplass på 100 meter fri for damer bak Katalin Szőke fra Ungarn. Hun var også med på det nederlandske stafettlaget som kom på andreplass på 4 x 100 meter fri for damer bak Ungarn. De andre på laget var Marie-Louise Linssen-Vaessen, Koosje van Voorn og Irma Heijting-Schuhmacher.

## OL-medaljer
*  1952  Helsingfors -  Sølv i svømming, 100 meter fri, damer  Nederland
*  1952  Helsingfors -  Sølv i svømming, 4 x 100 m fri, damer  Nederland
*  1948  London -  Bronse i svømming, 4 x 100 m fri, damer  Nederland

## Referanser




## Eksterne lenker
*
Mel Pritchard

**Melvyn Paul «Mel» Pritchard** (født 20. januar 1948 i Oldham i Lancashire, død 28. januar 2004) var en engelsk musiker kjent som trommeslager i det engelske progrock-bandet Barclay James Harvest.

Pritchard spilte trommer i Barclay James Harvest fra oppstarten av bandet i 1966 og frem til bruddet i 1998, da han gikk sammen med Les Holroyd og startet bandet *Barclay James Harvest featuring Les Holroyd*. Pritchard døde plutselig av et hjerteinfarkt i slutten av januar 2004 i en alder av 56 år.

## Referanser


## Eksterne lenker
* 
* Barclayjamesharvest.co.uk/ – Informasjon om Barclay James Harvest featuring Les Holroyd
Ross Kemp

**Ross Kemp** (født 21. juli 1964) er en britisk skuespiller og journalist.

## Karriere
Han er kjent for rollen som Grant Mitchell i TV-serien *[[Østkantfolk]]*. Siden 2006 har han i fire sesonger drevet som undersøkende journalist i dokumentarserien *Ross Kemp on Gangs*, som vant en *[[British Academy]] Television Award* (*BAFTA*) for *Best Factual Series*. Han har også vunnet en rekke andre priser.

Kemp var rektor ved Glasgow-universitetet fra 1999 til 2000, da han fratrådte pga arbeidspresset rundt andre oppgaver.

## Privatliv
Kemp har vært gift med Rebekah Brooks, den gang redaktør for avisen *[[the Sun]]*. I november 2005 ble hun arrestert for å ha gått til angrep på sin mann, dette mens *Sun* kjørte en kampanje om husbråk. Ved et merkelig sammentreff ble Steve McFadden som spiller Phil Mitchell (bror til Kemps rollefigur Grant) i *East Enders*, samme dagen også utsatt for et påstått angrep av sin eks, Angela Bostock.

I 2010 fikk Kemp en sønn med Nicola Coleman. Etter fire år tok forholdet tok slutt da hun ble gravid. Senere giftet han seg med juristen Renee O’Brien og har tre barn med henne.

## Referanser


## Eksterne lenker
*
Gran Hotel Bali

**Gran Hotel Bali** er en skyskraper som ligger i Benidorm, Spania. Det er med 186 meters høyde (210 meter tar hensyn til mast), det høyeste hotellet i Europa. Bygningen ble tegnet og designet av Antonio Escario.

Gran Hotel Bali ligger ved siden av det andre Bali hotellet, Gran Hotel Bali II. Hotellene ligger 300 meter fra Middelhavet. Hotellet er et 4-stjerners hotell. Hotellet har 776 rom (med kapasitet for opptil 2000 gjester), 18 heiser, hager og svømmebassenger.

Fra Gran Hotel ble avholdt det første mesterskapet i basehopp, i Spania Base 08. I 2009 begynner Extreme Base Jump VM første base hopp VM vil da hvert år starte i Gran Hotel Bali og besøke ulike byer rundt om i verden på jakt etter de beste hopperne.

Hotelet ble påbegynt i 1988 med et budsjett på nær 2000 millioner pesetas, og strukturen ble ferdig ti år senere og ble åpnet den 17. mai 2002.

## Eksterne lenker
* Informasjon om bygningen hos Emporis
* B.A.S.E JUMP EXTREME WORLD CHAMPIONSHIP
* Liste over Europa's høyeste hoteller
Woolly Wolstenholme

**Stuart John «Woolly» Wolstenholme** (født 15. april 1947 i Chadderton i Lancashire, død 13. desember 2010) var en engelsk musiker kjent som keyboardist og vokalist i det engelske progrock-bandet Barclay James Harvest. Wolstenholme gav Barclay James Harvest sitt særpreg og vante lydbilde utover 1970-årene med instrumentet mellotron.

## Biografi
Wolstenholmes første instrument var en banjo, som han begynte å spille på tolv år gammel. I tiden etter spilte han også althorn for et band kalt Delph. Han møtte John Lees ved Oldham School of Art, hvor de sammen spilte i bandene *The Sorcerers* og *The Keepers*. For øvrig sang og spilte Wolly, som ble kallenavnet hans, både tamburin og andre instrumenter som gitar og munnspill etter behov.

Lees og Wolstenholme grunnla Barclay James Harvest sammen med Les Holroyd og Mel Pritchard i september 1966. Han lærte seg etterhvert å spille keyboards som mellotron og siden Hammondorgel, piano og synthesizer. Hans musikalske forbilder var blant andre bandet Love, Vanilla Fudge, Gustav Mahler, UK og senere Radiohead. Wolly formet lydbildet i Barclay James Harvest helt til 1979, da han forlot bandet i frustrasjon over den musikalske og kommersielle retningen de hadde valgt.

I 1980 gav han ut soloutgivelsen *Mæstoso* og turnerte som support for Judie Tzuke og Saga, samtidig som han skrev film- og fjernsynsmusikk. Et planlagt andre soloalbum kalt *Black Box* ble lagt unna da Wolstenholme bestemte seg for å trekke seg ut av musikkbransjen til fordel for tilværelsen som bonde i Lancashire og senere i det sydlige Wales. Innspillingene fra Black Box ble for øvrig gitt ut i 1994. 

Wolly returnerte likevel tilbake til musikkbransjen i 1998 etter å ha møtt John Lees igjen, noe som resulterte i utgivelsen *Nexus* på Eagle Records under bandnavnet «Barclay James Harvest Through The Eyes Of John Lees». Utgivelsen ble etterfulgt av konserter i Storbritannia og på kontinentet, som gav materiale til Eagles liveutgivelse kalt *Revival*. Et ytterligere studioalbum var deretter under innspilling, men ble aldri materialisert da Lees var usikker på om tidspunktet var riktig.

En soloutgivelse med tidligere upubliserte låter ble gitt ut i 2004, og én enkelt konsert ble holdt ved Mean Fidler i London i mai. Mæstoso spilte for øvrig konsert ved Bloomsbury Theatre i London i slutten av november 2004, hvor John Lees var gjesteartist, som support for Caravan. Året etter, i oktober, kom Mæstosos studioalbum *Grim*. Denne utgivelsen ble fulgt opp av *Caterwauling* i november 2007, og i denne perioden var Wolly opptatt med både innspilling og turnévirksomhet med «Barclay James Harvest Through The Eyes Of John Lees». Wolstenholme tok sitt eget liv i midten av desember 2010 etter å ha slitt med psykiske lidelser over en lengre periode.

## Referanser


## Eksterne lenker
* 
*  Wooly Wolstenholme og Maestoso – Offisielle nettsider
Les Holroyd

**Richard Leslie «Les» Holroyd** (født 12. mars 1948 i Oldham i Lancashire) er en engelsk musiker kjent som tidligere bassist, låtskriver og vokalist i det engelske progrock-bandet Barclay James Harvest. Holroyd har i senere tid spilt i bandprosjektet «Barclay James Harvest featuring Les Holroyd», som kan regnes som en etterfølger av BJH.

## Biografi
Holroyd var en av grunnleggerne bak Barclay James Harvest sammen med Woolly Wolstenholme, Mel Pritchard og John Lees. Han spilte en fremtrende rolle som bassist, vokalist og låtskriver frem til det endelige bruddet i 1998. I tiden etter dette grunnla han det påfølgende bandprosjektet «Barclay James Harvest featuring Les Holroyd» sammen med BJHs trommeslager Mel Pritchard. Bandet gav blant annet ut utgivelsen *Revolution Days*, og i senere tid en liveutgivelse med Prahas filharmoniske orkester.

Hans musikalske forbilder er Toto, Chicago, Paul Simon, Crosby, Stills & Nash, Steve Winwood og Phil Collins.

Holroyd har også samarbeidet med folkrock-musikeren Alan Simon, et samarbeid som i 2009 resulterte i operaen *Anne de Bretagne*, hvor Les Holroyd spilte rollen som Henrik VII av England.

## Referanser


## Eksterne lenker
* 
* Barclayjamesharvest.co.uk/ – Barclay James Harvest featuring Les Holroyd
Månen (band)

**Månen**, opprinnelig **Månen har dotte ner**, var et rockeband fra Haugesund som var aktivt i perioden 1990–2003.

## Historien
### Oppstart med singler og debutalbum (1990–1999)
I 1991 ga bandet ut den selvtitulerte 7"-singelen «Månen har dotte ner». 

Bassist Jan Ingvar Toft ga seg i bandet og ble erstattet av Steinar «Hazard» Liadal. I 1992 kom så oppfølgersingelen «Ska me gadda, beibi?», der bandnavnet var forkortet til **Månen**.

I 1997 kom albumet *[[Snop (album)|Snop]]* som raskt ble en suksess på hjemmebane. Frontet av singelhiten «Lene» fikk bandet plutselig oppmerksomhet også utenfor sin hjemby, og albumet resulterte i en lang rekke konsertjobber. Plata fikk gode kritikker og fikk blant annet karakteristikken "*en godtepose full av fengende powerpop*", VG gav plata fire.

### Ny platekontrakt og suksess (2000–2001)
I 2000 skrev Månen kontrakt med Oslo-selskapet S2 Records, og året etter kom albumet *[[04:20]]*. Plata fikk gode anmeldelser i riksavisene, nominasjon til "årets norske plate" i NRK P1, og flere av låtene ble spillelistet av NRK.

På vestlandet ble singlene «Asia» og «Ti på halv fem» store radio-hiter, og bandet gjorde kritikerroste konserter i regionen. Under avslutningen av Filmfestivalen i 2001 var mer enn 7000 mennesker tilstede på bandets utendørskonsert.

### Siste plateinnspilling, oppløsning (2002–03)
I 2002 gikk Månen på nytt i studio. Etter *[[04:20]]* hadde bassist Liadal og keyboardist Hansen valgt å forlate bandet, som nå fremsto i en litt tyngre variant. 

Bandet ble oppløst i 2003, uten at det ble noe av de opprinnelige innspillingsplanene. 

### Videre musikkarriere
Helge Toft gikk videre med noen soloutgivelser og manageroppdrag, mens Liadal og Hansen kom sammen igjen i The Colors Turned Red. Liadal har også vært aktiv som popquiz-vert, DJ og programleder for musikkprogrammet *Guttemusikken* *– to menn og en rød tråd* på Radio 102. Lund var en stund trommis i Caligulas Sisters, som blant annet spilte på Norwegian Wood i 2007. Jan Toft har spilt med Vamp i to omganger, først frem til 1998, deretter fra 2015. 

### Gjenforening (2014, 2023–)
Månen har hatt flere gjenforeninger siden 2014, og i 2023 kom de med et live-album fra Vangenfestivalen.

## Medlemmer

### Siste lineup
* Helge Toft – vokal, gitar, låtskriver
* Kim Rune «Kimmen» Lund – trommer
* Steinar «Hazard» Liadal – gitar
* Johnny Liadal – bass
* Bengt O. Hansen – keyboard
### Tidligere medlemmer
* Jan Toft – bass (1990–91)
* Christian Ommedal – bass (1992–)
* Tom Kristian Sjøen – gitar
* Bjarne Skogland – keyboard

## Diskografi
### Album
*1997: *[[Snop (album)|Snop]]* (Månestil)
*2001: *[[04:20]]* (S2 Records)
*2002: *05:20*
*2023: *Live i Vangen* (Haugesund Records)
### Singler
*1991: «Månen har dotte ner» (Månestil)
*1992: «Ska me gadda, beibi?» (Månestil)
*1997: «Lene» (Månestil)
*2001: «Asia» (S2 Records)
*2001: «Ti på halv fem» (S2 Records)

### Medvirker på

* 1994: *Flytten Presenterer: GAP* – med låtene «Fri» og «Haugesund» (Flytten)
* 2003: *Rogasnadder* – med låta «Solå Går Opp (Solå Går Ner)» (West Audio Music)

## Referanser

## Eksterne lenker
*
Tostão

**Eduardo Gonçalves de Andrade**, bedre kjent som **Tostão**, (født 25. januar 1947 i Belo Horizonte i Brasil) er en tidligere brasiliansk fotballspiller som vant gull med  under VM 1970 i Mexico. Han deltog også under VM 1966. I alt spilte han 54 landskamper og scoret 32 landslagsmål. 

På klubbplan spilte Tostão utelukkende for brasilianske lag, han var tilknyttet América (MG), Cruzeiro Esporte Clube og Club de Regatas Vasco da Gama. Han la opp som fotballspiller bare 27 år gammel på grunn av en øyeskade.

I 1971 vant Tostão den første kåring av årets fotballspiller i Sør-Amerika.

## Referanser


## Eksterne lenker
* 
* Footballdatabase.eu spillerinfo
* National-Football-Teams.com spillerinfo
04:20

***04:20*** er et musikkalbum med Månen, utgitt i 2001. Dette ble bandets siste plate.

## Sporliste
# «Du min kjære»
# «Ti på på fem»
# «Asia»
# «Øde øy»
# «I skyggen»
# «Venninnefest»
# «Mørkt og stille»
# «Angst»
# «Solå går opp (solå går ner)»
# «Ha det bra»
# «Der du e»
# «Paris retur»
## Medvirkende
### Månen
* Helge Toft - vokal, gitarer, perkusjon, synthesizer, låtskriver, coverdesign 
* Steinar Liadal - gitarer
* Johnny Liadal - bass
* Bengt Hansen - keyboard, piano, kor
* Kim Rune Lund - trommer
### Øvrige
* Kjetil Ulland - bass/gitar/trommeprogrammering på *I skyggen, Venninnefest* og *Solå går opp (solå går ner)*, produsent, tekniker, miksing
* Torbjørn Økland - trompet på *Du min kjære* og *Ha det bra*
* Bjarne Skogland - synthesizer på *Du min kjære, Venninnefest, Ha det bra* og *Paris retur*
* Jon Ørnes - gitar/trommeprogrammering på *Du min kjære, Asia, Solå går opp (solå går ner)* og *Ha det bra*
* Harald Levang - trommer/perkusjon/programmering på *Asia, I skyggen, Mørkt og stille, Venninnefest, Ha det bra* og *Paris retur*
* Audun Strype - mastering
* Sten Ove Toft - coverdesign
## Eksterne lenker
* Månen – ''04:20'' på Discogs